**Республикалық бюджет қаражаты есебінен академиялық оралымдылық шеңберінде шетелде оқуға білім алушылар қатарынан үміткерлерді іріктеу қағидалары**

(Шетелге, оның ішінде академиялық оралымдылық шеңберінде оқытуға жіберу қағидаларын бекіту туралы Қазақстан Республикасы Білім және ғылым министрінің 2008 жылғы 19 қарашадағы № 613 бұйрығы. Қазақстан Республикасы Әділет министрлігінде 2009 жылығы 22 қаңтарда № 5499 болып тіркелген)

<https://adilet.zan.kz/kaz/docs/V080005499_>

*Академиялық оралымдылық –* білім алушыларды белгілі бір академиялық кезеңге (семестрге) басқа жоғары және (немесе) жоғары оқу орнынан кейінгі білім беру ұйымдарына (бұдан әрі - ЖЖОКБҰ) меңгерілген білім беретін оқу бағдарламаларын міндетті түрде өзінің ЖЖОКБҰ-да кредиттер түрінде қайта тапсыра отырып үшін ауыстыру.

Академиялық оралымдылық аясында шетелде оқу конкурсына қатысу үшін қажетту шарттар мыналар болып табылады:

1. Конкурсқа «Бакалавриат» бағытының 1,2 курс білім алушылары қатыса алады.
2. Конкурсқа қатысуға ниет білдірген білім алушылар құжаттарды академиялық оралымдылық шетелде оқу конкурсына қатысу үшін қажетті құжаттар тізіміне сәйкес файлды папкаға жинап, интернационалдандыру бөліміне тапсырады.
3. Конкурсқа барлық мамандықтың білім алушылары қатыса алады.
4. Бакалавр дәрежесін алуға үміткерлер конкурсқа қатысуға ниет білдірген жағдайда, бүкіл оқу кезеңі үшін транскрипт бойынша орташа балл 3,0 GPA-дан кем болмауы тиіс.
5. Ағылшын тілін меңгеру деңгейі – В2 деңгейінен төмен болмауы тиіс.
6. Білім алушылар соңғы 3 жылда алған республикалық және халықаралық деңгейдегі марапаттарын (дипломдар, грамоталар, алғысхаттар, сертификаттар) ұсынуы қажет. Құжаттарды қарау кезінде басымдық мамандық саласындағы ынталандыру марапаттары, сондай-ақ университеттің, қаланың, облыстың, республиканың белсенді өміріне қатысқаны үшін алған марапаттары бар білім алушыларға беріледі.
7. Интернационалдандыру бөлімі ұсынылған құжаттарды тізімге сәйкестігіне тексереді және үміткерлерді іріктеу жөніндегі комиссиямен қарау үшін үміткерлердің тізімін қалыптастырады. Үміткерлерді іріктеу комиссиясы басқарма төрағасы-ректордың бұйрығына сәйкес құрылады.
8. Шетелде оқу үшін ұсынылытын және негізгі әрі резервтік тізімдерге енгізілетін үміткерлерді іріктеу академиялық оралымдылық шеңберінде шетелде оқу үшін үміткерлерді іріктеудің критерийлеріне сәйкес үміткерлерді іріктеу жөніндегі комиссиясы тарапынан жүзеге асырылады.
9. Академиялық оралымдылық шеңберінде шетелде оқу үшін үміткерлерді іріктеу кезінде балдар тең болған жағдайда, басымдық (келесі тәртіппен) беріледі:
10. Жетім балалар және ата-анасының қамқорлығынсыз қалған балалар;
11. Бала жасынан мүгедектігі бар адамдар және мүгедектігі бар балалар, медициналық қорытындыға сәйкес шетелдегі тиісті білім беру ұйымдарында оқуына қарсы көрсетілімдер жоқ балалар, медициналық анықтаманы (шетелге шығатындар үшін) Қазақстан Республикасының Денсаулық сақтау министрі міндетін атқарушының 2020 жылғы 30 қазандағы № ҚР ДСМ-175/2020 бұйрығымен бекітілген № 072/у нысан бойынша ұсынған адамдар (Қазақстан Республикасы нормативтік құқықтық актілердің мемлекеттік тізілімінде № 21579 болып тіркелген);
12. Көпбалалы отбасынан шыққан балалар;
13. Ауылдық елді мекеннен шыққан, соңғы 2 жыл бойы ауылдық елді мекендерде тұратын үміткерлер.
14. Үміткерлерді іріктеу жөніндегі комиссия ұсынылған құжаттарды қарап, ашық дауыс беру арқылы академиялық оралымдылық аясында оқу үшін үміткерлерді іріктеудің критерийлеріне сәйкес балдарды есептеу жолымен үміткерлердің негізгі және резервтік тізімдерін құрады.
15. Үміткерлерді іріктеу жөніндегі комиссияның отырысы еркін нысанда хаттама түрінде рәсімделеді.
16. Үміткерлердің соңғы тізімі (негізгі және резервтік тізімдер) университеттің ресми сайтында жарияланады.
17. Интернационалдандыру бөлімі шетелде оқу үшін академиялық оралымдылық шеңберінде білім алушылардың негізгі және резервтік тізімдерін бекіту туралы бұйрық шығарады. Бұйрық университеттің сайтында орналастырылады.
18. Негізгі тізімнен үміткердің бас тартуы жағдайында, оны орнын алмастыру резервтік тізім бойынша кезектілікке сәйкес жүзеге асырылады. Бас тарту туралы өтініш еркін нысанда жазылады.
19. ЖЖОКБҰ іріктелген үміткерлерді ақпараттық және ұйымдастыру қолдауын қамтамасыз етеді, шетелдік ЖЖОКБҰ ресми шақыру алуына көмектеседі, шетелде оқуға жіберу туралы бұйрық шығарады, олардың жіберілуін жүзеге асырады, оқу үлгерімін және шетелде болуын бақылап отырады, алынған оқу кредиттерін талдайды және білім алушының оқу жоспарына енгізуді жүзеге асырады, сондай-ақ білім беру бағдарламаларының сәйкестігіне жауапты болады.